CELEX: C2007/170/22
Language: el
Date: 2007-07-21 00:00:00
Title: Υπόθεση C-239/07: Αίτηση για την έκδοση προδικαστικής αποφάσεως την οποία υπέβαλε το Lietuvos Respublikos Konstitucinio Teismo στις 14 Μαΐου 2007 — Julius Sabatauskas κ.λπ. κατά Κοινοβουλίου της Δημοκρατίας της Λιθουανίας

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/12
            
         Αίτηση για την έκδοση προδικαστικής αποφάσεως την οποία υπέβαλε το Lietuvos Respublikos Konstitucinio Teismo στις 14 Μαΐου 2007 — Julius Sabatauskas κ.λπ. κατά Κοινοβουλίου της Δημοκρατίας της Λιθουανίας
   (Υπόθεση C-239/07)
   (2007/C 170/22)
   Γλώσσα διαδικασίας: η λιθουανική
   Αιτούν δικαστήριο
   Lietuvos Respublikos Konstitucinis Teismas.
   Διάδικοι στην υπόθεση της κύριας δίκης
   
      Προσφεύγουσα: Ομάδα μελών του Κοινοβουλίου της Δημοκρατίας της Λιθουανίας, συγκείμενη από τον Julius Sabatauskas, κ.λπ.
   
      Καθών: Vaclovas Karbauskis και Paulius Griciūnas, εκπροσωπούντες το Κοινοβούλιο της Δημοκρατίας της Λιθουανίας
   Προδικαστικό ερώτημα
   Έχει το άρθρο 20 της οδηγίας 2003/54/ΕΚ (1) του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ, την έννοια ότι υποχρεώνει τα κράτη μέλη να θεσπίζουν νομικούς κανόνες σύμφωνα με τους οποίους οποιοσδήποτε τρίτος έχει το δικαίωμα, κατά τη διακριτική του ευχέρεια και με την επιφύλαξη ότι το δίκτυο ηλεκτρικής ενέργειας έχει την «απαιτούμενη χωρητικότητα», να επιλέγει το δίκτυο (δίκτυο μεταφοράς ηλεκτρικής ενέργειας ή δίκτυο διανομής ηλεκτρικής ενέργειας) με το οποίο επιθυμεί να συνδεθεί και ο διαχειριστής του δικτύου αυτού υποχρεούται να του επιτρέπει την πρόσβαση στο δίκτυο;
   
      (1)  ΕΕ L 176, σ. 37.